Generelt sett er helsetilbudene i Myanmar dårlige. Militærmyndighetene bruker mellom 0,5 % og 3 % av landets bruttonasjonalprodukt på helse, noe som er det laveste i verden. Helsetjenester skal i utgangspunktet være gratis, men i realiteten må pasienter betale for medisiner og behandling, selv på offentlige sykehus og helsestasjoner. Offentlige sykehus mangler mye grunnleggende og enkelt utstyr for behandling.